CELEX: C2007/211/104
Language: da
Date: 2007-09-08 00:00:00
Title: Sag T-279/07: Sag anlagt den 23. juli 2007 — Frankrig mod Kommissionen

8.9.2007   
            
            
               DA
            
            
               Den Europæiske Unions Tidende
            
            
               C 211/56
            
         Sag anlagt den 23. juli 2007 — Frankrig mod Kommissionen
   (Sag T-279/07)
   (2007/C 211/104)
   Processprog: fransk
   Parter
   
      Sagsøger: Den Franske Republik (ved E. Belliard, G. de Bergues, L. Butel, og S. Ramet, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede beslutning annulleres
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Under denne sag har sagsøgeren nedlagt påstand om annullation af Kommissionens beslutning K(2007) 2110 endelig udg. af 10. maj 2007, hvorved de bestemmelser i den franske Code Monétaire et Financier, som forbeholder tre kreditinstitutter, nemlig Banque Postale, Caisses d'Epargne et de Prévoyance og Crédit Mutuel, særlige rettigheder med hensyn til udstedelse af bank- og sparekassebøger af typerne livret A og livret bleu., erklæres for uforenelige med artikel 86, stk. 1, EF, sammenholdt med artikel 43 EF og 49 EF.
   Under sagen har sagsøgeren påberåbt sig fem anbringender.
   Det første anbringende vedrører tilsidesættelse af retten til kontradiktion og af princippet om kontradiktorisk sagsbehandling.
   For det andet gør sagsøgeren gældende, at Kommissionen har anlagt et åbenbart fejlskøn ved at antage, at de pågældende særlige rettigheder udgjorde en hindring for etableringsfriheden og følgelig var uforenelige med artikel 43 EF, uden at have godtgjort, at disse rettigheder ikke var nødvendige og forholdsmæssige i betragtning af de tilgrundliggende tvingende almene hensyn, nemlig adgang til boliger og adgang til banktjenesteydelser.
   Sagsøgerens gør med sit tredje anbringende gældende, at Kommissionen har anlagt et åbenbart fejlskøn ved anvendelsen af den tredje betingelse i artikel 86, stk. 2, EF, ved at antage, at den tjenesteydelse af almindelig økonomisk interesse, der består i bankadgang, kun angår personer, der har særlige vanskeligheder ved at få adgang til basale bankydelser. Sagsøgeren har anført, at Kommissionen har overskredet sine beføjelser til at kontrollere definitionen af en tjenesteydelse af almindelig økonomisk interesse og under alle omstændigheder har lagt en for snæver definition af formålet bankadgang til grund. Ifølge sagsøgeren har Kommissionen ligeledes anlagt et åbenbart fejlskøn ved anvendelsen af den anden betingelse i artikel 86, stk. 2, EF om forpligtelsen til at overdrage tjenesteydelsen ved en offentlig retsakt samt ved anvendelsen af den fjerde og femte betingelse i denne artikel. Sagsøgeren har anført, at Kommissionen har begået en fejl ved beregningen af den virkning, som afskaffelsen af disse særlige rettigheder vil have på de offentlige finanser, og at den har begået en åbenbar fejl ved anvendelsen af proportionalitetsprincippet ved at antage, at der findes andre midler, der er mindre indgribende for etableringsfriheden, end tildeling af særlige rettigheder for at sikre en afbalanceret finansiering af tjenesteydelser af almindelig økonomisk interesse i form af bankadgang og finansiering af socialt boligbyggeri.
   Med sit fjerde anbringende gør sagsøgeren gældende, at Kommissionen har anlagt et åbenbart fejlskøn ved at antage, at de pågældende særlige rettigheder var uforenelige med artikel 49 EF.
   Sagsøgeren gør med sit femte anbringende gældende, at den anfægtede beslutning savner begrundelse.